สาเหตุที่ทำให้ระบบนิเวศขาดสมดุลคืออะไร
สาเหตุที่ทำให้ระบบนิเวศหรือระบบสิ่งแวดล้อมเสียสมดุล คือ
1. การเพิ่มขึ้นของจำนวนประชากรมนุษย์อย่างรวดเร็ว ถือเป็นสาเหตุสำคัญอันดับหนึ่ง ซึ่งเป็นที่มาของการพัฒนากิจกรรมต่าง ๆ เพื่อให้มนุษย์มีความเป็นอยู่ที่ดี อาศัยอยู่ในระบบนิเวศที่ใหญ่ที่สุดนี้ได้ เมื่อประชากรเพิ่มขึ้น ก็ส่งผลให้มีความต้องการปัจจัยที่จำเป็นในการดำรงชีวิตมากขึ้น ซึ่งปัจจัยเหล่านั้นมาจากสิ่งแวดล้อมทำให้ระบบเสียสมดุลได้ง่าย
2. การพัฒนาการเกษตร มีการนำเทคโนโลยีสมัยมาใช้ มีการขนส่งเคลื่อนย้ายสารอาหารได้มากขึ้น มีการนำสารเคมีมาใช้ ก่อให้เกิดการตกค้างในดิน น้ำ และตะกอนในแหล่งน้ำ ส่งผลต่อการดำรงชีวิตของสิ่งมีชีวิตในระบบนิเวศน้ำ และระบบนิเวศบกที่ใกล้เคียง
3. การพัฒนาการทางอุตสาหกรรม มีการใช้ทรัพยากรธรรมชาติเป็นวัตถุดิบ หากมีการใช้กว่าการที่ธรรมชาติสร้างขึ้นมาใหม่ก็ก่อให้เกิดสภาวะขาดแคลนได้ (น้ำเข้าน้อยกว่านำออก เกิดสภาวะเสียสมดุล เป็นสภาวะที่ถูกทำลาย) และมีการระบายของเสียจากกิจกรรมของอุตสาหกรรมออกสู่สิ่งแวดล้อม ไม่ว่าจะเป็น น้ำเสีย อากาศเสีย ขยะ และของเสียอันตราย ต่าง ๆ
4. การพัฒนาเมือง การขยายพื้นที่ของชุมชน การก่อสร้าง เป็นการรบกวนสภาพเดิมของระบบนิเวศ และมีการปลดปล่อยของเสียออกสู่แหล่งน้ำ อากาศ ดิน ทำให้คุณภาพเสื่อมโทรมลงส่งผลต่อระบบนิเวศนั้น ๆ ได้ ทำให้สิ่งมีชีวิตในระบบนิเวศไม่สามารถอาศัยอยู่ได้ มีการย้ายถิ่นที่อยู่ หรือเสียชีวิต ตัวอย่างเช่น ในอดีตมีนกนางแอนอาศัยอยู่บริเวณถนนสีลมเป็นจำนวนมาก แต่เมื่องมีการพัฒนาระบบรถไฟฟ้าส่งผลให้จำนวนนกนางแอนที่อาศัยอยู่ลดจำนวนลงอย่างมาก
5. สภาวะการเกิดสงคราม เป็นปัจจัยอีกประกาศหนึ่ง อาวุธที่ใช้ในสงครามสามารถทำลายล้างระบบนิเวศในบริเวณนั้นได้ เช่น ระเบิด อาวุธเคมี สารเคมี น้ำมัน การเกิดไฟไหม้ เป็นต้น